#

**TÖÖVÕTULEPING nr**

......2025

**Vändra Lasteaed** (edaspidi *Tellija*), registrikood 75037432, asukoht Spordi 5, Vändra alev, Põhja-Pärnumaa vald, Pärnumaa, keda esindab lasteaia põhimääruse alusel direktor Angela Lõhmus

ja

**......** (edaspidi *Töövõtja, ka pakkuja*),registrikood ......, asukoht ........, keda põhikirja alusel esindab ....................., edaspidi nimetatud eraldi *pool* ja koos *pooled* sõlmisid töövõtulepingu (edaspidi *leping*) alljärgnevas:

1. **Lepingu üldsätted**
	1. Pooled on oma majandustegevuses täielikult iseseisvad. Kumbki pool ei vastuta teise poole poolt seoses lepingu objektiga kolmandate isikute ees võetud kohustuste täitmise eest.
	2. Pooled lähtuvad lepingudokumentidest, võlaõigusseadusest (VÕS) ja vajadusel teistest Eesti Vabariigi õigusaktidest.
	3. Käesoleva lepingu lahutamatud osad on selle lisad ja täienddokumendid, milles lepitakse kokku lepingu sõlmimise ajal ja pärast lepingu sõlmimist ning mis moodustavad koos lepinguga ühtse tervikliku kokkuleppe poolte vahel.
	4. Kõik lepingu muudatused ja täiendused loetakse lepingu lisadeks ning vormistatakse kirjalikult. Lepingu lisad nummerdatakse kronoloogilises järjekorras ning säilitatakse koos lepingu esialgse dokumendiga.
	5. Lepingul on sõlmimise hetkel järgmine lisa:
		1. Lisa 1 – Tellija poolt hanke alusdokumendid;
		2. Lisa 2 – Töövõtja pakkumus.
	6. Tellija eeldab, et Töövõtja on tutvunud lepingu esemega, võtnud arvesse kõik kirjeldatud tööd ja tööde nõuetekohaseks teostamiseks vajalikud, kuid kirjeldamata tööd.
2. **Lepingu eesmärk ja objekt**
	1. Lepingu eesmärgiks on reguleerida poolte vahel lepingust tulenevaid õigusi ja kohustusi.
	2. Lepingu objektiks on **Vändra Lasteaia Rukkilille õppekoha mängulinnaku ning Mürakaru õppekoha mängulinnaku ja sõimerühmale liumäe ehitamine** (edaspidi *tööd*).
	3. Lisaks kuulub Töö hulka ka nende ülesannete täitmine ja tööde tegemine või teenuste osutamine, mis ei ole lepingu dokumentides otseselt toodud, kuid mille tegemine on tavapäraselt vajalik käesoleva lepingu eesmärgi saavutamiseks ning töö teostamiseks.
	4. Töö teostamine peab olema vastavuses ehitusseadustiku ja teistest õigusaktidest tulenevate nõuetega. Tooted ja lahendused peavad vastama Eestis kehtivatele standarditele EVS-EN 1176 ja EVS-EN 1177.
3. **Lepingu jõustumine ja tähtajad**
	1. Leping jõustub allkirjastamisest ning kehtib kuni poolte lepingujärgsete kohustuste nõuetekohase täitmiseni.
	2. Töö eeldatav alustamise aeg on ***juuni 2025.a.***
	3. Tööde teostamise lõpptähtaeg on ***15. august 2025.a.***
4. **Lepingu maksumus ja tasumise kord**
	1. Töö teostamise kogumaksumus on ...... eurot, millele lisandub käibemaks summas ....... eurot, kokku ....... eurot.
	2. Tööde eest tasumine toimub eurodes ühes osas tellija poolt kinnitatud teostatud tööde akti ja Töövõtja poolt esitatud arve alusel, kui arve on saadetud masinloetavalt läbi e-arvetekeskuse. Tasumise tähtaeg on hiljemalt **neliteist** **(14) kalendripäeva** alates akti aktsepteerimisest Tellija esindaja poolt.
	3. Tööde akti valmistab ette ning esitab Töövõtja Tellijale kontrollimiseks e-maili aadressile angela.lohmus@pparnumaa.ee. Osapoolte esindajad allkirjastavad teostatud tööde aktid hiljemalt neljandal (4.) tööpäeval peale akti kättesaamist, kui Tellijal ei ole tööde kvaliteedi või teostatud mahtude osas Töövõtjale pretensioone. Pretensioonide olemasolul või puuduste avastamisel on Tellija kohustatud otsuses ära näitama tööde loetelu, mille osas ta keeldub teostatud Töid aktsepteerimast ning Töövõtja esitab kordusakti nendele töödele millega Tellija nõustus. Kui Tellija ei kinnita tööde akti ettenähtud aja jooksul, on Töövõtjal õigus lugeda akteeritud tööd Tellija poolt aktsepteerituks ning esitada arve teostatud tööde eest tasu saamiseks.
	4. Lepingus määratud Töö kogumaksumuse ületamine võib olla tingitud üksnes objektiivselt põhjendatud, ettenägematute, täiendavate ja Lepingus kokkuleppimata tööde teostamise vajadusest.
	5. Lepingus sätestatud nõudmistele vastavalt vormistatud ja kooskõlastatud lisatööde eest tasub Tellija Töövõtjale vastavalt eelnevalt kokkulepitud tingimustele. Lisatööde tellimine ja nende eest tasumine vormistatakse poolte vahel kirjalikult.
	6. Tellija ei ole kohustatud tasuma Töövõtja poolt teostatud lisatööde eest, kui need olid kirjalikult kooskõlastamata enne töödega alustamist.
	7. Tellija tasub Töövõtjale **neljateist (14) kalendripäeva** jooksul pärast Tööde üleandmise-vastuvõtmise lõppakti allkirjastamist ja Lepingukohase garantii­dokumentatsiooni esitamist.
	8. Tellijal on õigus tasaarvestada oma mistahes Lepingust tulenevad nõuded Töövõtja vastu käesoleva Lepingu või muu õigussuhte alusel Töövõtjale tasumisele kuuluva summaga.
5. **Poolte õigused ja kohustused**
	1. **Töövõtja õigused:**
		1. Arvestades Töövõtja erialaseid teadmisi ja kogemusi, on Töövõtjal õigus teha Tellijale ettepanekuid Töö või Töö osa lahenduste osas niivõrd, kuivõrd need muudatused Töövõtja parima arusaama kohaselt võiksid teenida objekti optimaalsema ja otstarbekama valmimise huve. Muudatusettepanekud esitatakse kirjalikult koos piisavate põhjendustega tellijale, kes tutvub ettepanekutega nelja (4) tööpäeva jooksul alates nende saamisest Töövõtjalt ja teatab otsusest Töövõtjale kirjalikult.
		2. Töövõtjal on õigus saada Töö teostamise eest Tellijalt tasu vastavalt Lepingus sätestatud tingimustel ja korras.
		3. Töövõtjal on õigus taotleda põhjendatult Töö lõpptähtaja pikendamist, kui selline vajadus on tingitud asjaoludest, mille eest Töövõtja ei vastuta.
		4. Töövõtjal on õigus taotleda Töö lõpptähtaja muutmist juhul, kui Töösse viiakse sisse parandused Tellija soovil ning nimetatud paranduste sisseviimine Töösse pikendab Töö kestust. Muudatused fikseeritakse pooltevahelises kirjalikus protokollis.
		5. Töövõtjal on õigus kasutada muid õiguskaitsevahendeid, sh nõuda Lepingus sätestatud juhtudel leppetrahve, kui Tellija ei täida või täidab mitte­nõuete­kohaselt endale Lepinguga võetud kohustusi.
	2. **Töövõtja kohustused:**
		1. Töövõtja on kohustatud teostama või korraldama Lepingus nimetatud Tööd ja toimingute teostamise vastavalt Lepingus sätestatud tingimustel ja korras. Töövõtja teostab ja viib lõpule Lepingus näidatud tööd kooskõlas Lepingu tingimustega, kasutades nõutavat tehnoloogiat, kvalifitseeritud tööjõudu ja kvaliteetseid materjale. Töö kvaliteedi hindamise aluseks on kehtivad õigusaktid, ning asjassepuutuvad standardid, eeskirjad ja juhendmaterjalid.
		2. Tellija eeldab, et Töövõtja teostab Lepingus loetletud Tööd oma tööjõu, materjali, töövahendite ja ehitusmasinatega, et saavutada lepingujärgne töötulemus. Töövõtja enda poolt Töö teostamisele alltöövõtjate kaasamiseks tuleb esitada kaasatava alltöövõtja kvalifikatsiooni tõendavad dokumendid. Tellija ees vastutab alltöövõtja poolt teostatud töö ning töö teostamisega seoses tekkinud võimalike kahjude eest Töövõtja.
		3. Töövõtja on kohustatud Töö teostamise käigus kinni pidama kõigist koostöös Tellijaga kokku lepitud tähtaegadest ja tagama Lepingujärgselt osutatavate teenuste/teostatavate tööde kvaliteedi.
		4. Töövõtja on kohustatud Tellija nõudmisel tegema Töös muudatusi, kui need on otseselt seotud algselt kokkulepitud Töö iseloomuga. Kui muudatuste tõttu suureneb Töövõtja Lepingujärgne tasu või pikeneb tööde teostamise aeg, tuleb Töövõtja ja Tellija vahel sõlmida täiendav kirjalik kokkulepe enne muudatustööde teostamist.
		5. Töövõtja on kohustatud kooskõlastama Tellijaga Töö teostamiseks kasutatavad lahendused ning materjalide tehnilised andmed. Tehniliste lahenduste muutumisel tuleb need eelnevalt kooskõlastada tellijaga. Kooskõlastus loetakse antuks, kui see esitatakse kirjalikus vormis.
		6. Töövõtja võimaldab Tellijal igal ajal teostada järelevalvet Töö käigu, tehtavate tööde mahu ja kvaliteedi üle, samuti töödes kasutatavate materjalide, seadmete ja detailide projektile ja kehtivatele nõuetele vastavuse üle. Tellijal on õigus esitada Töövõtjale märkusi ja pretensioone teostatud kontrolli tulemuste põhjal.
		7. Töövõtja esitab tellijale ülevaatamiseks kõik tööd, mis kattuvad järgnevate tööde või konstruktsioonidega ja koostab kaetud tööde ülevaatamise kohta akti. Kui tellija esindaja ei ilmu kaetavate tööde ülevaatamiseks kohale töövõtjaga kokkulepitud ajal, millest tellijat on vähemalt üks (1) tööpäev ette informeeritud, koostab töövõtja ühepoolse kaetud tööde akti koos pildistamisega ja võib jätkata tehnoloogiliselt järgnevate tööde teostamist. Kaetud tööde hilisem kontrolliks lahtivõtmine toimub sel juhul tellija nõudel ja kulul. Juhul kui lahtivõtmise käigus ilmneb defekt või puudused kaetud töös, jäävad avamisega seotud kulud töövõtja kanda. Tellija võib ülevaatamise kohustuse delegeerida kolmandatele isikutele.
		8. Töövõtja vastutab täies ulatuses oma töötegijate aga ka kaasatavate alltöövõtjate kvalifikatsiooni eest, töö- ja tuleohutuse ning elektriseadmete ekspluatatsiooni­eeskirjadest kinnipidamise eest, ehituspiirkonnas ohutuse ja liiklusohutuse eest ning muude kohustuste eest.
		9. Töövõtja on kohustatud vormistama kaetud tööde kohta vormikohased aktid ja esitama need allakirjutamiseks Tellija esindajale, kasutama töös ainult kehtivatele standarditele vastavaid sertifitseeritud tooteid ja materjale jne.
		10. Töövõtja on kohustatud omal kulul taastama ehituse käigus tema poolt rikutud pinnad, tooted, heakorrastuse ja haljastuse vähemalt samal kujul nagu see oli enne ehituse alustamist.
		11. Töövõtja on kohustatud hoidma Tööobjekti tööde ajal eeskujulikus korras ja vedama ehituse käigus tekkinud jäätmed ning pärast tööde lõpetamist puhastama oma tööpiirkonna.
	3. **Tellija õigused**
		1. Tellijal on õigus nõuda Töövõtjalt Lepingu dokumentides sätestatud kvaliteedinõuetest, lähteandmetest, tööde kogumaksumusest, ajakavast ja lepingu tähtaegadest kinnipidamist.
		2. Tellijal on õigus teostada kontrolli ja järelvalvet Töövõtja poolt teostatava Töö mahu ja kvaliteedi vastavuse osas kehtestatud nõuetele. Tellijal on õigus igal ajal kontrollida Töö käiku ja kvaliteeti.
		3. Tellijal on õigus kasutada õiguskaitsevahendeid (sh taganeda Lepingust või öelda Leping erakorraliselt üles) ja/või nõuda Lepingus sätestatud juhtudel leppetrahve, kui Töövõtja ei pea kinni Lepingu dokumentides sätestatud tähtaegadest, kvaliteedinõuetest, töö kogumaksumusest või kui Töövõtja ei täida või täidab mittenõuetekohaselt muid endale Lepinguga võetud kohustusi.
	4. **Tellija kohustused:**
		1. Tellija on kohustatud nelja (4) tööpäeva jooksul pärast Töö või Töö osa üleandmist esitama kirjalikud pretensioonid või kirjutama alla teostatud tööde vastuvõtuaktile.
		2. Tellija on kohustatud edastama Töövõtjale kõikvõimalikku informatsiooni, mis Tellija parima äranägemise kohaselt võib aidata kaasa Töö kiiremale ja optimaalsemale teostamisele.
		3. Tellija on kohustatud viivitamatult, kuid mitte hiljem kui nelja (4) tööpäeva jooksul alates vastavate asjaolude ilmnemisest informeerima Töövõtjat selliste asjaolude ilmnemisest, mis võivad takistada Töö nõuetekohast teostamist.
		4. Tellija on kohustatud tasuma Töövõtjale tehtud Töö eest vastavalt Lepingus sätestatud tingimustel ja korras.
6. **Poolte vastutus**
	1. Pooled vastutavad lepingust tulenevate kohustuste rikkumise eest, kui rikkumine on põhjustatud süüliselt.
	2. Kui Tellija avastab Töös puudusi, vigu või ebatäpsusi või töö ei vasta muul viisil lepingust tulenevatele nõuetele, teatab ta sellest Töövõtjale kirjalikult esimesel võimalusel.
	3. Punktis 6.2. nimetatud juhul on Tellijal õigus nõuda Töövõtjalt avastatud puuduste, vigade või ebatäpsuste viivitamatut tasuta kõrvaldamist või töö muul viisil viivitamatut vastavusse viimist lepingust tulenevate nõuetega, samuti teha või lasta teha töös vajalikud parandused ja täiendused Töövõtja kulul.
	4. Töövõtja tasub Tellijale leppetrahvi 0,02% (null koma null kaks protsenti) Lepingu Hinnast iga ületatud päeva eest, kuid mitte rohkem kui 10% Lepingu Hinnast. Tellijal on õigus nimetatud leppetrahv tasaarvestada Töövõtjale tasumisele kuuluvast summast.
	5. Tellijal on õigus leppetrahv tasaarvestada Töövõtjale tasumata arvega. Leppetrahvi rakendamise õigusest teavitatakse Töövõtjat vastava kirjaliku teatega, mille alusel tekib Tellijal õigus Töövõtja esitatud viimase arvega tasaarvestada.
	6. Tellija poolt arvete mitteõigeaegse tasumise korral on Töövõtjal õigus nõuda viivist 0,02% (null koma null kaks protsenti) Lepingu Hinnast iga ületatud päeva eest, kuid mitte rohkem kui 10% Lepingu Hinnast.
	7. Töövõtja vastutab oma tegevusest või tegevusetusest, samuti tuvastatud ehituslikest vigadest tuleneva kahju eest täies ulatuses.
7. **Üleandmine ja vastuvõtmine**
	1. Töö loetakse üle antuks poolte teostatud tööde üleandmise-vastuvõtmise lõppakti allkirjastamise päevast. Akti koostab ja esitab Tellijale Töövõtja. Objekti vaegtööd ja puudused fikseeritakse Töö ülevaatuse aktiga, millede teostamise lõpptähtaeg lepitakse kokku vastavalt vaegtöö iseärasusele ja iseloomule. Puudused peavad olema likvideeritud hiljemalt kahe (2) nädala jooksul puuduste fikseerimisest. Vaegtööde likvideerimise tähtajad lepitakse kokku vastavalt töö tehnoloogilisele iseloomule.
8. **Nõupidamised**
	1. Pooled teostavad vastavalt vajadusele korralisi nõupidamisi, mille käigus lahendatakse Tööga seotud jooksvaid küsimusi.
	2. Erakorralised nõupidamised toimuvad ühe Poole nõudmisel mitte hiljem kui kolme (3) tööpäeva jooksul alates sellekohase kirjaliku teate esitamisest teisele Poolele.
	3. Nõupidamiste kohta koostavad Pooled nõupidamiste protokolli, mis allkirjastatakse Poolte volitatud esindajate poolt ja mis muutub allkirjastatuna Lepingu dokumendiks.
	4. Töövõtja on kohustatud oma tööde teostamisel kinni pidama nõupidamistel protokollitud otsustest.
9. **Lepingu muutmine, lõppemine või lõpetamine**
	1. Käesolevat lepingut võib muuta kirjalikult poolte kokkuleppel. Muudatusettepaneku tegija peab koos muudatuste põhjendustega ja selgitustega ära tooma ka nende mõju lepingu hinnale ja tähtajale. Teine pool annab oma seisukoha mõistliku aja jooksul kuid mitte hiljem kui kümne (10) tööpäeva jooksul arvates ettepaneku saamisest. Kui teine pool ei anna oma nõusolekut muudatusettepanekutele, siis muudatused ei jõustu. Muudatused jõustuvad pärast allkirjastamist Poolte poolt Poolte määratud tähtajal.
	2. Leping lõppeb, kui lepingust tulenevad Poolte kohustused on mõlemapoolselt täielikult ja nõuetekohaselt täidetud.
	3. Mõlemal poolel on õigus leping ennetähtaegselt lõpetada, kui teine pool osutub maksejõuetuks või teise poole suhtes on algatatud pankrotimenetlus või on välja kuulutatud ettevõtte pankrot.
	4. Tellijal on õigus leping ennetähtaegselt lõpetada kui:
		1. Töövõtja ei asu õigeaegselt lepingut täitma või kui Tellijal on alust arvata, et töö ei saa teostatud kokkulepitud ajaks;
		2. Tööd ei teostata nõuetekohaselt ning Töövõtja ei ole tellija nõudmisel puudusi tähtaegselt kõrvaldanud.
	5. Töövõtjal on õigus nõuda lepingu tähtaja pikendamist vääramatu jõu asjaolude ilmnemisel. Vääramatu jõu all mõeldakse loodusõnnetust, sõjategevust, rahvarahutusi või muid erakorralisi asjaolusid, mille saabumist vastavast asjaolust mõjustatud pool ei saanud ette näha või isegi kui sai ette näha, siis ei saanud selle saabumist vältida või selle mõju ületada.
	6. Vääramatu jõu esinemine ei vabasta lepingu pooli kohustusest rakendada kõiki jõupingutusi lepingu eesmärgi saavutamiseks, vääramatu jõu asjaolude ja tagajärgede kõrvaldamiseks ja lepingu täitmisele asumisest niipea, kui takistused on kõrvaldatud.
	7. Vääramatu jõu esinemine peatab lepingu täitmise vääramatu jõu esinemise kestvuse võrra.
10. **Garantii ja tagatised**
	1. Lepingukohaste Tööde garantiiperiood on kakskümmend neli (24) kalendrikuud arvates Töö üleandmise-vastuvõtmise lõppakti allkirjastamise päevast.
	2. Töövõtja on kohustatud Tellija kirjalikul nõudmisel esimesel võimalusel, kui osapoolte vahel pole kokku lepitud teisiti, oma kulul kõrvaldama defektid ja tegematajätmised, millised ilmnevad garantiiperioodil ja mille kohta Töövõtja ei tõesta, et need ei ole tekkinud tema süül. Lasteaia tegevust takistavad puudused kuuluvad kõrvaldamisele koheselt. Tellijal on õigus anda nende kõrvaldamine kolmandatele isikutele Töövõtja kulul. Garantiiperioodi möödumine ei vabasta Töövõtjat garantiikohustuste täitmisest, kui Tellija on Töövõtjat kirjalikult informeerinud puudustest ja defektidest enne garantiiperioodi lõppemist.
11. **Teadete edastamine**
	1. Kõik poolte vahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud.
	2. Kõik poolte vahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.
	3. Poolte esindajad lepingu täitmisega seotud küsimustes on:
		1. Tellija – Vändra Lasteaia direktor Angela Lõhmus tel. 5919 3599, e-posti aadress angela.lohmus@pparnumaa.ee
		2. Töövõtja – ....... tel. 5175 704, e-posti aadress .......
12. **Lõppsätted**
	1. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.
	2. Lepinguga võetud kohustuste täitmise eest vastutavad Pooled vastavalt Eesti Vabariigi seadustele ja Lepingu tingimustele.
	3. Lepingu täitmisel, muutmisel ja lõpetamisel tekkida võivad vaidlused ja lahkarvamused püüavad pooled lahendada läbirääkimiste teel. Kokkuleppe mitte­saavutamisel lahendatakse vaidlus seadusega ettenähtud korras.
	4. Leping on koostatud eesti keeles ja allkirjastatud kirjalikult.
13. **Poolte andmed ja allkirjad**

Tellija Töövõtja

(allkirjastatud digitaalselt) (allkirjastatud digitaalselt)

**Angela Lõhmus ........**

Direktor ........

Spordi 5, Vändra alev .........

Põhja-Pärnumaa vald .........

Registrikood 75037432 Registrikood ......

angela.lohmus@pparnumaa.ee ........

tel +372 5919 3599 tel .......